Liefdeskoekies – Carmen Niehaus
Posted bycarmenniehaus February 11, 2022 Posted inGebak, Nagereg, ResepteTags:carmen niehaus, makrorolletjies, malvalekkers, recipe, resep
Makrolletjies, sjokolade en malvalekkers praat die taal van die liefde. Hier kombineer ek dit, maar jy kan hulle gerus maar net enkel-enkel maak. Vir beide die makrolletjies en malvalekkers hoef jy nie te staan en sukkel om eers 'n suikerstroop te kook nie. Speel rond met kleure en vulsels. Malvalekkers maak 'n interresante vulsel vir pienk makrolletjies. Ligte bloues is bv heerlik as dit met suurlemoensmeer aanmekaargeplak word.
Maak sowat 40
Bereiding: 20—30 min
Baktyd: 20 min
Staantyd: 20—30 min
130 g fyngemaalde amandels, nog fyner gemaal in die voedselverwerker
60 g (4 e) strooisuiker
'n paar druppels voedselkleursel van jou keuse
100 g gesmelte donker sjokolade of botterversiersel of suurlemoensmeer OF malvalekkers (sien resep)
Voorverhit die oond tot 120°C. Voer 'n bakplaat uit met bakpapier en spuit met kossproei. Bestuif met mielieblom (skud die oortollige mielieblom af).
1 Sif die versiersuiker en amandels drie keer saam.
2 Kits die eierwitte tot 'n sagtepuntskuim. Voeg die strooisuiker lepel vir lepel by en klits tot styf en blink. Voeg die kleursel by en klits tot deurgemeng.
3 Skep 'n paar lepels van die amandelmengsel op 'n slag by en vou in met 'n deegskraper of metaallepel.
4 Skep die mengsel in 'n groterige spuitsak met 'n ronde spuitstuk en spuit kolle van 2—3 cm groot op die voorbereide bakplaat. Kap die bakplaat om enige lugblasies te verwyder. Doop 'n lepel in water en vryf oor die bokant om die puntjie plat te maak. Laat staan 30 minute om 'n velletjie te maak.
5 Bak sowat 20 minute of tot die makrolletjies met 'n paletmes van die bakplaat gelig kan word.
6 Plak twee-twee opmekaar met gesmelte sjokolade, suurlemoensmeer of malvalekkers.
125 ml (1/2 k) koue water
125 ml (1/2 k) kookwater
Sowat 12 druppels voedselkleursel van jou keuse
1 Spons die gelatien in die koue water. Verhit tot gesmelt, moenie kook nie.
2 Voeg die strooisuiker en kookwater by en klits 7—10 minute tot die mengsel verdik en wit verkeur het. Voeg voedselkleursel by en klits goed.
3 Smeer dik op een makrolletjie en plak die ander een bo-op. Laat staan tot die malvalekkers heeltemal gestol is.
Hierdie resep van kookboekskrywer, Ilse van der Merwe, is die beste resep vir suurlemoensmeer wat ek nog teëgekom het. Ek maak dit soms ook in die mikrogolfoond aan – roer net elke minuut of wat en toets vir die regte dikte.
Maak sowat 500 ml (2 k)
200-250 ml suiker
250 ml (1 k) vars uitgedrukte suurlemoensap en 20 ml (4 t) fyngerasperde suurlemoenskil
1 Verwerk suiker en suurlemoenskil tot fyn in 'n voedselverwerker, voeg die botter by en verwerk tot romerig. Voeg eiers by en verwerk tot goed gemeng, skraap die kante af. Voeg die suurlemoensap by en verwerk tot glad.
2 Skep in kastrolletjie en verhit oor baie lae hitte tot dit glansend en dik is, roer aanhoudendend. Andersins plaas in 'n glasbak oor 'n pot met kookwater. Verhit stadig terwyl aanhoudend geroer word met 'n draadklitser tot die mengsel verdik, sowat 10 minute. Moenie dat dit kook nie. Koel af. (Toets vir die regte dikte deur 'n bietjie op 'n piering uit te skep en te verkoel.)
Wenk: Skep die oorskiet malvalekkers in gesmeerde silikonvormpies en plaas in die yskas tot gestol. Rol in klapper of doop in gesmelte sjokolade. Sit voor saam met die makrolletjies.